|  |
| --- |
| **รายละเอียดแนวทาง****การประกวดหน่วย อกท.ร่วมกิจกรรมดีเด่นระหว่างการประชุมวิชาการ พ.ศ.๒๕๖๒** **ประกอบวิธีปฏิบัติขององค์การเกษตรกรในอนาคตแห่งประเทศไทย** **ในพระราชูปถัมภ์ สมเด็จพระเทพรัตนราชสุดา ฯ สยามบรมราชกุมารี** **ว่าด้วยการประชุมวิชาการ พ.ศ. ๒๕๖๒** |
| ตามวิธีปฏิบัติขององค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี ว่าด้วย การประชุมวิชาการ พ.ศ.๒๕๖๒ ตอนที่ ๘ ข้อ ๔๒ (๔๒.๒.๑) ให้องค์การเกษตรกรในอนาคตแห่งประเทศไทยในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี ดำเนินการกำหนดหลักเกณฑ์รายละเอียดการประกวดหน่วย อกท.ร่วมกิจกรรมดีเด่นระหว่างการประชุมวิชาการระดับภาคและระดับชาติ ดังนั้นเพื่อให้การดำเนินการเกี่ยวกับการประกวดดังกล่าว มีความสอดคล้องเป็นรูปแบบเดียวกันทั่วประเทศ อาศัยอำนาจตามระเบียบสำนักงานคณะกรรมการการอาชีวศึกษา ว่าด้วยองค์การเกษตรกรในอนาคตแห่งประเทศไทย ในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารี พ.ศ. ๒๕๕๙ หมวด ๗ ข้อ ๓๗ จึงแก้ไขด้วยการยกเลิกรายละเอียดแนวทางการประกวดหน่วย อกท.ร่วมกิจกรรมดีเด่นระหว่างการประชุมวิชาการ พ.ศ.๒๕๕๕ ประกอบวิธีการปฏิบัติขององค์การเกษตรกรในอนาคตแห่งประเทศไทย ว่าด้วยการประชุมวิชาการ พ.ศ.๒๕๕๔ และกำหนดรายละเอียดแนวทางการประกวดหน่วย อกท.ร่วมกิจกรรมดีเด่นระหว่างการประชุมวิชาการ พ.ศ.๒๕๖๒ ประกอบวิธีการปฏิบัติขององค์การเกษตรกรในอนาคตแห่งประเทศไทย ว่าด้วยการประชุมวิชาการ พ.ศ.๒๕๖๒ ใหม่ ไว้ดังนี้**ตอนที่ ๑**วัตถุประสงค์ข้อ ๑ เพื่อคัดเลือกหน่วย อกท. ร่วมกิจกรรมดีเด่นระหว่างการประชุมวิชาการ ข้อ ๒ เพื่อเชิดชูเกียรติหน่วย อกท. ที่ผ่านเกณฑ์การประเมินการร่วมกิจกรรมระหว่างการประชุมวิชาการ อกท.ระดับภาคและระดับชาติ |
| **ตอนที่ ๒****ผู้เข้าประกวด** ข้อ ๓ คุณสมบัติของผู้เข้าประกวด สมาชิก อกท. ทุกหน่วยที่เข้าร่วมการประชุมวิชาการ อกท.ระดับภาคและระดับชาติตอนที่ ๓การประกาศวิธีการตัดสิน การรายงานผล และประกาศผลการประกวด ข้อ ๔ การประกาศวิธีการตัดสิน การรายงานผลและประกาศผลการประกวด ให้ถือปฏิบัติตามวิธีปฏิบัติขององค์การเกษตรกรในอนาคตแห่งประเทศไทย ว่าด้วยการประชุมวิชาการองค์การเกษตรกรในอนาคตแห่งประเทศไทย พ.ศ.๒๕๕๔ ตอนที่ ๖ ข้อ ๒๕, ๒๖, ๒๗, ๒๙, ๓๑ และ ๓๒ให้มีการจัดอันดับและมอบเกียรติบัตรแก่หน่วย อกท.ผู้เข้าร่วมการประกวดตามเกณฑ์คะแนนดังนี้มาตรฐานเหรียญทอง สำหรับหน่วยที่ได้คะแนนระหว่างร้อยละ ๘๐-๑๐๐มาตรฐานเหรียญเงิน สำหรับหน่วยที่ได้คะแนนระหว่างร้อยละ ๗๐-๗๙มาตรฐานเหรียญทองแดง สำหรับหน่วยที่ได้คะแนนระหว่างร้อยละ ๖๐-๖๙ ข้อ ๕ ให้คณะอนุกรรมการฝ่ายตัดสินหน่วย อกท.ร่วมกิจกรรมดีเด่นระหว่างการประชุมวิชาการติดประกาศผลการประกวดก่อนพิธีปิดการประชุมวิชาการอย่างน้อย ๖ ชั่วโมง ตามแบบประเมินและรายละเอียดแนบท้ายหลักเกณฑ์นี้ |
| ตอนที่ ๔**เกณฑ์การประกวดและการตัดสิน** ข้อ ๖ เกณฑ์การประกวดและการตัดสินดังนี้๖.๑ เกณฑ์การประกวดและการตัดสิน หน่วย อกท.ร่วมกิจกรรมดีเด่น มี ๓ ตอน คะแนนรวม ๑๐๐ คะแนน ดังนี้๖.๑.๑ ตอนที่ ๑ พิธีการ คะแนนเต็ม ๓๕ คะแนน ๑) ส่งธงหน่วย รายชื่อผู้มีสิทธิเลือกตั้งนายกและจำนวนสมาชิกที่ลงทะเบียนร่วมงาน ตามเวลาที่กำหนด (๕ คะแนน)๒) ร้อยละของสมาชิกตามจำนวนที่กำหนดเข้าร่วมฝึกซ้อมพิธีเปิด (๕ คะแนน)๓) ร้อยละของสมาชิกตามจำนวนที่กำหนดเข้าร่วมพิธีเปิด (๑๐ คะแนน)๔) สมาชิกที่เข้าร่วมพิธีเปิดแต่งกายถูกตามวิธีปฏิบัติองค์การเกษตรกรในอนาคตแห่งประเทศไทยในพระราชูปถัมภ์สมเด็จพระเทพรัตนราชสุดา ฯ สยามบรมราชกุมารีว่าด้วยการแต่งกาย พ.ศ. ๒๕๕๔ (๕ คะแนน)๕) ร้อยละของสมาชิกที่เข้าร่วมพิธีเชิดชูเกียรติ (๑๐ คะแนน)๖.๑.๒ ตอนที่ ๒ การร่วมกิจกรรมของสมาชิก คะแนนเต็ม ๓๐ คะแนน๑) การเลือกนายก อกท.ของผู้มีสิทธิ์ (๕ คะแนน)๒) ร้อยละของสมาชิกที่มาร่วมกิจกรรมเข้าแถวเคารพธงชาติ โดยพิจารณาจากจำนวนสมาชิกที่เข้าร่วมการประชุมวิชาการ (๑๐ คะแนน)๓) ความพร้อมในการร่วมพิธีอาศิรวาทองค์อุปถัมภ์ฯ (๕ คะแนน)๔) กิจกรรมจิตอาสา๔.๑) ด้านอาคารสถานที่ตามพื้นที่ที่กำหนด (๕ คะแนน)๔.๒) ด้านการรักษาความสะอาด (๕ คะแนน)๔.๒.๑) พื้นที่สาธารณะ ๓ คะแนน๔.๒.๒) พื้นที่ที่พักอาศัย ๒ คะแนน๖.๑.๓ ตอนที่ ๓ พฤติกรรมของสมาชิก คะแนนเต็ม ๓๕ คะแนน๑) มารยาทของสมาชิกที่เข้าร่วมกิจกรรม ๑.๑) ไม่พูดจาหยาบคาย/ไม่เหมาะสม (๕ คะแนน)๑.๒) ไม่แสดงพฤติกรรมที่ไม่เหมาะสม เช่นชู้สาว หยอกล้อกันในพิธีการต่างๆ (๕ คะแนน)๑.๓) การแสดงความเคารพ (๕ คะแนน)๑.๔) ไม่ใช้เครื่องมือสื่อสารในระหว่างร่วมกิจกรรมพิธีการ (๕ คะแนน)๒) การแสดงป้ายชื่อ (๕ คะแนน)๓) ไม่สูบบุหรี่/สารเสพติดในที่สาธารณะ (๕ คะแนน)๔) ไม่แต่งกายผิดระเบียบในการร่วมกิจกรรม (๕ คะแนน)๖.๒ หน่วย อกท. จะถูกตัดสิทธิ์ไม่ได้รับการพิจารณาให้คะแนนในกรณี ดังนี้๖.๒.๑ ขโมยทรัพย์สินของผู้อื่น๖.๒.๒ ทำลายทรัพย์สินของผู้อื่น๖.๒.๓ ทะเลาะวิวาทหรือเสพสารเสพติด ของมีนเมาจนทำให้เกิดความเสียหายต่อชื่อเสียงขององค์การ๖.๓ ผลการตัดสินใช้การจัดลำดับและหากหน่วยที่มีคะแนนเท่ากันให้ใช้ตอนที่ ๓ พฤติกรรมของสมาชิก มาพิจารณาหากยังคงเท่ากันอยู่ให้ใช้ตอนที่ ๒ การร่วมกิจกรรมของสมาชิกมาพิจารณา และหากยังคงเท่ากันอยู่ให้ใช้ตอนที่ ๑ พิธีการมาพิจารณา๖.๔ ในการประชุมวิชาการระดับชาติให้ใช้เกณฑ์ดังนี้ ผลการร่วมกิจกรรมเด่นของภาค = ผลคะแนนรวมทุกหน่วย จำนวนหน่วย ๖.๕ เกณฑ์การให้คะแนนเป็นไปตามแบบประเมินแนบท้ายหลักเกณฑ์นี้ |
| **ตอนที่ ๕****คณะกรรมการ** ข้อ ๗ ให้ประธานกรรมการอำนวยการระดับภาค เป็นผู้แต่งตั้งคณะกรรมการจำนวนไม่น้อยกว่า ๘ คน โดยมีครูที่ปรึกษาระดับภาค เป็นอนุกรรมการโดยตำแหน่ง เพื่อทำหน้าที่ ตัดสินการประกวดหน่วย อกท.ร่วมกิจกรรมดีเด่นระหว่างการประชุมวิชาการระดับภาค ข้อ ๘ ให้ประธานกรรมการอำนวยการระดับชาติ เป็นผู้แต่งตั้งคณะกรรมการจำนวนไม่น้อยกว่า ๑๒ คน โดยมีครูที่ปรึกษาระดับภาคและครูที่ปรึกษาระดับชาติเป็นอนุกรรมการโดยตำแหน่ง เพื่อทำหน้าที่ ตัดสินการประกวดหน่วย อกท.ร่วมกิจกรรมดีเด่นระหว่างการประชุมวิชาการระดับชาติ ข้อ ๙ คณะกรรมการฝ่ายจัดและประสานการตัดสินการประกวดหน่วยร่วมกิจกรรมดีเด่นระหว่างการประชุมวิชาการสามารถเสนอรายละเอียดการประกวดที่นอกเหนือจากแบบประเมินท้ายหลักเกณฑ์นี้ต่อคณะกรรมการ อกท. แต่ละระดับเพื่อให้ความเห็นชอบได้ |
| **ตอนที่ ๖****การรักษาการและการใช้หลักเกณฑ์** ข้อ ๑๐ ให้ประธานกรรมการอำนวยการ อกท. ระดับชาติ รักษาการให้เป็นไปตามหลักเกณฑ์ ข้อ ๑๑ ให้ใช้หลักเกณฑ์นี้ ตั้งแต่วันถัดจากวันประกาศใช้วิธีการปฏิบัตินี้เป็นต้นไป |
|  ประกาศ ณ วันที่ ๓๐ เดือน เมษายน พ.ศ. ๒๕๖๒(นายประเวศ วรางกูร)ประธานกรรมการอำนวยการ องค์การเกษตรกรในอนาคตแห่งประเทศไทยในพระราชูปถัมภ์ ฯ ระดับชาติ ประจำปีการศึกษา ๒๕๖๐-๒๕๖๑ |